|  |  |  |
| --- | --- | --- |
| REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 138tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-48, факс (269) 2-23-02,E-mail: consiliul@hincesti.md |

**D E C I Z I E**

**mun.Hînceşti**

 **din \_\_\_\_\_\_\_\_\_\_\_\_2020 nr. 05/\_\_**

**Cu privire la aprobarea acordului de transmitere a clădirii**

**garajului din teritoriul Complexului istorico-arhitectural „Manuc-Bey”**

Având în vedere că, în procesul realizării Hotărîrei Guvernului Nr. 1131/2006 privind transmiterea în proprietate publică raionului Hîncești a complexului de clădiri al conacului familiei Mirzoian (Manuc Bei), autoritatea publică centrală de specialitate, în mod nejustificat, a lăsat atunci în gestiune I.Î.P. „Colegiul de Construcții din Hîncești” clădirea uzată a garajului, situată printre obiectele de valoare istorico-arhitecturală și luând în considerație faptul că construcția în cauză nu se încadrează nicidecum în conceptul stabilit de dezvoltare a monumentului dat, de asemenea, ținând în seamă că aceasta nu este utilizată nici într-un fel de instituția de învățământ, în conformitate cu prevederile art. 8 alin. (2) din Legea Nr. 523/1999 cu privire la proprietatea publica a unităților administrativ-teritoriale, art. 6 alin. (1) lit. a) și art. 14 alin. (4) din Legea Nr. 121/2007 privind administrarea și deetatizarea proprietății publice și pct. 10 alin. (1) lit. b) din Regulamentul cu privire la modul de transmitere a bunurilor proprietate publică aprobat prin Hotărîrea Guvernului Nr. 901/2015 şi în temeiul art. 43 alin. (2), art. 46 alin. (1) și art.74 alin. (5) din Legea Nr. 436/2006 privind administrația publică locală, **Consiliul raional Hîncești DECIDE:**

1. Se aprobă acordul pentru transmitere, cu titlu gratuit, din proprietatea publică a statului (administrarea Ministerului Educației, Culturii și Cercetării) în proprietate publică raionului Hîncești, a clădirii uzate a garajului aflată în gestiunea I.Î.P. „Colegiul de Construcții din Hîncești”, situată pe sectorul de teren proprietate publică a raionului cu numărul cadastral 5301205.867 și identificată pe planul cadastral al teritoriului sub indicele 03, în scopul desființării acestea pentru crearea oportunităților de dezvoltare a monumentul de istorie şi arhitectură menționat.
2. Se pune în seamă președintelui raionului, dl LEVINSCHI Iurie:

 - să aducă, în modul stabilit, la cunoștință Guvernului actul administrativ dat;

 - să desemneze, după adoptarea de către organul executiv central a hotărârii privind transmiterea construcției garajului, reprezentanții părții care primesc în Comisia de transmitere a bunurilor proprietate publică.

 **Preşedintele ședinței: \_\_\_\_\_\_\_\_\_\_\_\_\_\_\_\_\_\_**

 Contrasemnează:

**Secretarul Consiliului Raional Hînceşti Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești

Elaborat:\_\_\_\_\_\_\_\_\_\_\_\_\_\_\_ Victor Rachiu, șeful Serviciul relații funciare și cadastru

Avizat: \_\_\_\_\_\_\_\_\_\_\_\_\_\_\_ Sergiu Pascal, specialist principal (jurist) Aparatul Preşedintelui Raionului

**NOTA INFORMATIVĂ**

**la proiectul Deciziei**

**Cu privire la aprobarea acordului de transmitere a clădirii**

**garajului din teritoriul Complexului istorico-arhitectural „Manuc-Bey”**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. Cauza: necesitatea de a elimina din teritoriul complexului muzeal o construcție degradată care nu se armonizează cu complexul monumental aflat în dezvoltare.  |
| **2. Modul de reglementare a problemelor abordate în proiect de cadru normativ în vigoare** |
| art. 8 alin. (2) din Legea Nr. 523/1999 cu privire la proprietatea publica a unităților administrativ-teritoriale, art. 6 alin. (1) lit. a) și art. 14 alin. (4) din Legea Nr. 121/2007 privind administrarea și deetatizarea proprietății publice și pct. 10 alin. (1) lit. b) din Regulamentul cu privire la modul de transmitere a bunurilor proprietate publică aprobat prin Hotărîrea Guvernului Nr. 901/2015. |
| **3. Scopul şi obiectivele proiectului** |
| Proiectul de Decizie urmărește scopul de a transmite în proprietatea raionului Hîncești a clădirii garajului proprietate publică a statului aflată în administrarea Ministerului Educației, Culturii și Cercetării, în gestiunea I.Î.P. „Colegiul de Construcții din Hîncești” în scopul desființării ei ulterioare. |
| **4. Estimarea riscurilor legate de implementarea acestui proiect** |
| Riscuri în implementarea proiectului dat de decizie nu există, se vor impune anumite cheltuieli pentru desființarea obiectului. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2020, **Cu privire la aprobarea acordului de transmitere a clădirii garajului din teritoriul Complexului istorico-arhitectural „Manuc-Bey”** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

 **Șeful Serviciului relații**

 **funciare și cadastru Victor Rachiu**